Publication: Magyar Közlöny
Issue: MK-1998-29 (Year: 1998, Number: 29)
Era: 1990-2004
Section: 1. A Magyar Nemzeti Bank az 1991. évi LX. törvény
Paragraph Index: 520

b) A bankjegy előoldala többszínű, széléig kifutó alapnyomattal és háromszínű képnyomattal készült, amelynek összhatása zöld. Az írisszerűen nyomtatott alapnyomatok a bal oldalon található vízjelmező körül világoszöld és világos okkersárga, a szövegtükör körül barnászöld, a bankjegy jobb oldalán zöld és okker színhatásúak. A bankjegy alsó, felső, illetve jobb oldalán található szegélyek KÖZLEMÉNYEK, HIRDETMÉNYEK V. rész 1998/29. szám hullámvonalas mintáiban mikroírással „KÉTSZÁZ FO- RINT” ismétlődő felirat látható. Az alapnyomat jobb felső részén az átnézőjel előoldali eleme található. A képnyomat része a vízjelmező fölött lévő, tagolt formájú zöld színű rozetta, amelynek ellipszis rajzolatú részében található a rejtett kép, amelyen megfelelő helyzetben az „MNB” felirat látható. A szövegtükörben: „200 KÉTSZÁZ FORINT MAGYAR NEMZETI BANK” feliratok, Surányi Szapáry György Bodnár névaláírások, „ELNÖK ALELNÖK ALELNÖK BUDAPEST 1998” feliratok, valamint a büntető záradék szövege: „A BANKJEGYHAMISÍTÁST A TÖRVÉNY BÜN- TETI!” olvasható. A szövegtükörtől balra látható a Magyar Köztársaság címere. A szövegtükör képnyomati elemeinek színe sötétlila. A képnyomat jobb oldali részén Károly Róbert király arcképe, balra fölötte „KÁROLY RÓBERT” felirat, jobbra alatta „200” értékjelzés látható. E képnyomat elemeinek színe sötétzöld. A bankjegy piros színű sorszáma két helyen — a bal oldalon a vízjelmező alatt vízszintesen, valamint a jobb oldalon az arckép mellett függőlegesen elhelyezve — található. A sorszám két betűből és hét számjegyből áll. A bankjegy előoldalának képe:

Source: https://magyarkozlony.hu/hivatalos-lapok/012e182d1b338fd1ddf1c75195f2f46560d45ee8/dokumentumok/b73bc6d500b7d369cb352ba8ec1809c983b0e36d/letoltes